Broj: 711-I-597-P-68-20/21-05-17

Zagreb, 1. travnja 2021.

**Povjerenstvo za odlučivanje o sukobu interesa** (u daljnjem tekstu: Povjerenstvo), na temelju članka 30. stavka 1. podstavka 8. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI) i članka 39. Zakona o općem upravnom postupku („Narodne novine“, br. 47/09., u daljnjem tekstu: ZUP), **u predmetu** **dužnosnika Marijana Kostanjevca, općinskog načelnika Općine Vinica do 23. ožujka 2021.g.**, dana 1. travnja 2021. donijelo je:

**R J E Š E NJ E**

**Obustavlja se postupak protiv dužnosnika Marijana Kostanjevca, općinskog načelnika Općine Vinica do 23. ožujka 2021.g., u predmetu pod brojem P-68/20, otvorenim povodom neanonimne prijave podnesene dana 24. veljače 2020., s obzirom da je navedeni dužnosnik preminuo 23. ožujka 2021.**

Obrazloženje

Povjerenstvo je povodom neanonimne prijave podnesene dana 24. veljače 2020. otvorilo predmet protiv dužnosnika Marijana Kostanjevca, općinskog načelnika Općine Vinica,koji se vodi pod brojem: P-68/20.

Uvidom u digitalne matice umrlih, za matično područje Varaždin, utvrđeno je kako je dužnosnik Marijan Kostanjevac preminuo 23. ožujka 2021.g.

U pitanjima postupka pred Povjerenstvom koja nisu propisana odredbama ZSSI-a primjenjuju se odredbe ZUP-a. Predmetni se postupak pred Povjerenstvom, u smislu članka 40. stavka 3. ZUP-a, smatra pokrenutim otvaranjem spisa predmeta povodom zaprimljene neanonimne prijave protiv dužnosnika / stjecanja vlastitih saznanja o mogućem sukobu interesa dužnosnika.

Slijedom iznesenog, smrću dužnosnika Marijana Kostanjevca, kao jedine stranke u postupku iz nadležnosti Povjerenstva u predmetu broj: P-68/20, a koja je nastupila nakon otvaranja spisa predmeta, na temelju članka 39. stavka 1. ZUP-a, Povjerenstvo je, sukladno naravi postupka sukoba interesa, odnosno osobnoj odgovornosti dužnosnika za eventualne povrede ZSSI-a, utvrdilo kako ne postoje pretpostavke za vođenje postupka te je donijelo odluku kao u izreci.

PREDSJEDNICA POVJERENSTVA

 Nataša Novaković, dipl. iur.

Dostaviti:

1. Na znanje – nasljednici dužnosnika, osobno
2. Objava na internetskoj stranici Povjerenstva
3. Pismohrana